Беседа:Борис Бонев (политик)

message: Информацията, която е добавена на 5 септември 2020 г. от Потребител:Randona.bg не е енциклопедична поради няколко причини. Първо, използван е недостатъчно благонадежден източник – 24 часа. Второ, изложеното във втория източник е странична информация, предвид, че главната тема е конфликт на интереси в продължението на метролъча. Трето, за да се изброяват позиции на политик и да се казва против какво се обявява, трябва най-малкото някъде да ги е изброил. В случая няма как на фона на свада в общинския съвет на София да се изброяват някакви негови заявки. Четвърто, както споменах и в резюмето, от написаното читателят може да се направи погрешен извод, че Бонев е против строежа на метрото, на каквито словоблудства съм попадал в жълто-кафявите медии. И пето, противоречи на логиката обект на статия, който е свързан с организация на име „Спаси метрото“, изведнъж да се оказва, че има коренно притовоположни приоритети. Несъмнено обаче някои медии-клоаки имат за цел именно това.--Rebelheartous (беседа) 18:53, 21 януари 2023 (UTC)
replies: text: Не коментирам конкретната формулировка, но позицията за приоритизиране на инвестициите в бързи трамваи за сметка на метрото е една от основните за цялата му кариера и би трябвало да е отразена. Източници има достатъчно, особено от предизборната му кампания 2019.  --Спас Колев (беседа) 07:46, 22 януари 2023 (UTC)
replies: text: :С въпросната редакция от 5 септември съм премахнала едно невярно твърдение – че Борис Бонев е против евентуално бъдещо разширение на метрото, и съм уточнила (с източници) че е против разширението към конкретна дестинация – Симеоновския лифт и ИКЕА – негово обосновано становище (би могло и да се разшири с показване на същността на лобисткото предложение, което той провали, струва ми се). Смятам, че е написано съвсем ясно и всеки, който чете внимателно, ще го схване. Премахването на текста е не само вандализъм, а може да се схване и като цензура. Тъй като Rebelheartous очевидно не може да възприеме нищо, написано от мен, предлагам Спас Колев или някой друг, обективно възприемащ нещата, да редактира текста, ако смята за необходимо. --Randona.bg (беседа) 17:06, 22 януари 2023 (UTC)

text: Интересен прочит на фактите... Ето как го тълкувам аз:

text: # Тонът на статията в „24 часа“ (която се базира на статия от „Дневник“), посочена като източник, е неутрален. Ако това е недостатъчно благонадежден източник, тогава кой е? Ето пример за една рядко кафява статия, макар че тя също е публикувана в сравнително неутрален и благонадежден в повечето случаи източник – в. „Tруд“. Разликата със статията на „24 часа“ е от небето до земята.

text: # Изказването му е точно позиция, не просто страничен коментар на събитията. Още повече, че това е подкрепено от гласуване и се случва в рамките на съвет на Столичния общински съвет.

text: # Сега ще се окаже, че са му сложили думи в устата. Нищо, че той пак ги е казал под една или друга форма в Столичния общински съвет (вж. т. 2). А явно и преди това, съдейки по източниците в статията и извън нея.

text: # Интересуват ни най-вече посочените към момента в статията източници, а не всички възможни, които могат да бъдат намерени из нета (без значение дали са жълти, кафяви, пембяни, безцветни и т.н.). И текстът, и източникът към текста ясно казват, че е против строежа на определена част от трасето на метрото, не на цялото метро. Това, че някой може да даде воля на въображението си, не е проблем на редактиращите. И не сме отговорни или виновни за нечия липсваща способност за четене с разбиране. Важното е предоставената информация да е напълно неутрална и достатъчно ясна, както в случая е.

text: # Логика? Няма.  Ако се зачетете повече в текста и източниците към него, ще видите, че името звучи доста парадоксално и иронично, предвид че позицията на въпросния господин, датираща още от 2010 г., а и на цялото това движение „Спаси метрото“, впоследствие прекръстили се на „Спаси София“, е да се изграждат бързи железници, вместо да се удължава излишно третият метролъч.

text: --Ted Masters (беседа) 19:15, 22 януари 2023 (UTC)
thread_title:  Спаси метрото 

message: Има сериозен проблем с обективността на статията. Написана е като реклама и представя Бонев в изцяло положителна светлина. Необходима е значителна редакция.  147.161.131.110 14:11, 8 март 2023 (UTC)
replies: text: Благодаря Ви за направените забележки. Не забравяйте, че Уикипедия се създава от хора като Вас, така че не се колебайте и сам(а) да поправяте възможни неточности или да допълвате информация. Единствено помнете, че е силно желателно всяка информация в енциклопедията да бъде подкрепена с източници, желателно благонадеждни, което позволява на читателите сами да направят проверка. Ако имате нужда от помощ при редактирането, не се колебайте да питате на Уикипедия:Разговори. Ted Masters (беседа) 21:48, 8 март 2023 (UTC)
replies: text: :Източниците, използвани в статията, са изключително неблагонадеждни. capital.bg и mediapool.bg са медии, които представят информацията тенденциозно. Такива са и PIK и Blitz. Заради това щом ще се ползват медии, чиято идеологическа и партийна принадлежност е определена, е редно да бъдат приложени и статии от PIK и Blitz, за да има плурализъм. Примерна изнформация, която може да бъде приложена, е тази https://pik.bg/%D1%81%D0%BA%D0%B0%D0%BD%D0%B4%D0%B0%D0%BB-%D0%B1%D0%BE%D1%80%D0%B8%D1%81-%D0%B1%D0%BE%D0%BD%D0%B5%D0%B2-%D0%BF%D1%80%D0%B5%D0%B4%D0%BB%D0%BE%D0%B6%D0%B8-%D0%BD%D0%B0-%D0%B6%D1%83%D1%80%D0%BD%D0%B0%D0%BB%D0%B8%D1%81%D1%82-%D0%B4%D0%B0-%D0%BC%D1%83-%D1%83%D1%80%D0%B5%D0%B4%D0%B8-4-%D0%BC%D0%BB%D0%BD-%D0%BB%D0%B2-%D0%B2%D0%B8%D0%B4%D0%B5%D0%BE-news1157434.html В противен случай вие ясно заявявате, че давате безплатна трибуна по време на кампания. Моля поради този факт да сложите предупреждение, че неутралността на тази статия е спорна, както и, че се използват излишни суперлативи.  147.161.131.26 09:25, 20 март 2023 (UTC)
replies: text: :: Сале (беседа) 09:36, 20 март 2023 (UTC)
Необходимо е да аргументирате твърденията си - кое конкретно е спорно, кое е реклама, кое не е обектовно. --Randona.bg (беседа) 11:39, 20 март 2023 (UTC)
В случая няма диспут, който да бъде решен, а голословни твърдения. --Randona.bg (беседа) 11:45, 20 март 2023 (UTC)
thread_title:  Статията е създадена с цел реклама